《苍梧十景次汪宪副韵 其一 冰井寒泉》
明代·张吉

漫郎不可作，遗迹此陈井。敝瓮弃道傍，閟彼真源冷。

番番水东老，洗心心已醒。一掬溉后夫，泠然动深省。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。